Ronni

Ronni on Lammin kylä, joka on kuulunut 1. tammikuuta 2009 alkaen Hämeenlinnan kaupunkiin kuntaliitoksen vuoksi. Ronnissa sijaitsee muun muassa Kaikkien Athosvuoren pyhien perintösäätiön luostarikeskus, joka aloitti toimintansa vuonna 2013. Aiemmin samalla alueella toimi Pääjärven kuntayhtymän kuntoutuskeskus.

Ronnissa on toiminut myös Suomen Punaisen Ristin Hämeen piirin ylläpitämä turvapaikanhakijoiden vastaanottokeskus, jonka noin 150 asukasta majoitettiin sekä Pääjärven kuntoutuskeskukseen Ronniin että Ronnin ulkopuolelle Lammin keskustasta vuokrattuun kerrostaloon. Nykyisin vastaanottokeskus toimii Lammin keskustassa.

Lähteet

Lammin kylät